Sapmi Park - Priser og kontaktinformasjon | BarnasNorge.no
Sapmi Park er en blanding av kultur og kommers, med et naturområde som viser eksempler på samiske boplasser, og en nyere bygning som rommer suvenirbutikk, smykke- og glassutsalg, turistinformasjon, kafé og et "magisk teater". I skolenes sommerferie er det faste aktiviteter i parken hver dag: fóring av reinsdyrene, joik, og lassokasting.
Boplassene består av en sommer "siida" og en vinter "siida", begge bygget på tradisjonelt vis. Reinsdyrene befinner seg på et innhegnet område i utkanten av boplassene. Om sommeren produseres og selges det samiske håndverksartikler av naturmaterialer, "duodji", fra boplassene, og det serveres samiske retter i restaurant Storgammen. Samisk håndverk kan også kjøpes i suvenirbutikken. Det "magiske teatret", som vises i hovedbygningen ved inngangen, er medieteatret "Stalubakti - åndenes fjell". Magien består i en filmforestilling som ved hjelp av et lerret og teknologiske effekter brer seg ut i salen ved hjelp av lyd og lys, mens den forteller om samene i nåtid og fortid, herunder urgamle myter og tradisjoner og førkristen tro. Forestilling hvert 20. minuttGlassblåseriet i samme bygning som suvenirbutikken er Finnmarks eneste. Det fortelles gjerne om prosessen, og du har mulighet til å lære deg mer om glassblåsing, og selv prøve deg om du vil
Arrangementer hos Sapmi Park
sapmi.karasjok@scandichotels.com
Åpningstider sommeren 2021, 14. juni - 15. august, inkludert Turistinformasjonen: mandag til lørdag kl 10.00-17.00
Program: kl 11.00 og 14.00 fóring av reinsdyrene, kl 12.00 joik, kl 13.00 og 15.00 lassokasting
"Det magiske teatret", visning hvert 20. minutt
Barn under 12 år kr 145, voksen kr 195, familie (2 voksne + 2 barn) kr 500 Mat reinsdyr: kr 50